Musgrave, Lady Gaga, Soweto Gospel Choir spog met Grammys | Netwerk24
Deur AJ Opperman 11 Februarie 2019 07:51
Kacey Musgrave het met haar album Golden Hour die kategorieë van album van die jaar en beste country-album op die 61ste Grammy-musiekpryse in Los Angeles, Kalifornië, gewen.
Musgrave het nog twee pryse gewen, beste country-lied met “Space Cowboy” en beste solo-country-vertoning met “Butterflies”
Die lied “This Is America” deur Childish Gambo het met vier Grammy-pryse weggestap. Dit is aangewys as opname van die jaar, lied van die jaar, beste musiekvideo en beste optrede van ’n rap-lied.
Dit is ook die eerste rap-lied wat as lied van die jaar aangewys word. Childish Gambo is die alter-ego van Donald Glover.
Die “Shallow” uit die rolprent A Star is Born met Lady Gaga en Bradley Cooper het die prys vir beste duo en beste lied geskryf vir visuele media gewen.
Cooper kon nie die geleentheid bywoon nie.
“Ek moet die Here bedank. Bradley, ek is mal daaroor om hierdie lied saam met jou te sing,” het Lady Gaga gesê.
“Ek is so trots daarop om te kan deel wees van ’n rolprent wat kwessies oor geestesgesondheid aanroer. Dit is so belangrik. Baie kunstenaars worstel daarmee en ons moet vir mekaar sorg. En as jy iemand sien wat ly, moenie wegkyk nie. Probeer om die waagmoed in jouself te vind en neem hulle saam met jou.”
Lady Gaga het met “Joanne (Where Do You Think You’re Goin’?)” ook die prys vir beste pop-solovertoning ontvang.
Cardi B het tydens die seremonie die eerste vrou geword om die prys van beste rap-album met Invasion of Privacy te ontvang. Dit was ook haar eerste Grammy.
Dua Lipa is as beste nuwe kunstenaar aangewys.
Die Soweto Gospel Choir het die Grammy-prys vir beste wêreldmusiek met hul album Freedom opgeraap.
Die koor het ook in 2007 en 2008 die prys vir beste tradisionele wêreldmusiekalbum ontvang.
Sommige van die wenners:
Golden Hour, deur Kacey Musgraves
“This Is America” deur Childish Gambino
Lied van die jaar
H.E.R. deur H.E.R.
“Joanne (Where Do You Think You’re Goin’?)” deur Lady Gaga
Beste pop duo/ op optrede deur ’n groep
“Shallow” deur Lady Gaga en Bradley Cooper
Beste tradisionele pop vokale album
My Way deur Willie Nelson
Beste pop vokale album
Sweetener deur Ariana Grande
“When Bad Does Good” deur Chris Cornell (postuum)
“Masseduction” deur St. Vincent
From the Fires deur Greta Van Fleet
Colors deur Beck
Beste urban kontemporêre album
Everything Is Love deur The Carters
“King’s Dead” deur Kendrick Lamar, Jay Rock, Future and James Blake en “Bubblin” deur Anderson .Paak – gesamentlik
“God’s Plan” deur Drake
Invasion of Privacy deur Cardi B
Golden Hour deur Kacey Musgraves